Аякларына баса алачагына өметен өзмәгән Раиләгә ярдәм кирәк

	Раилә – гаиләдә көтеп алынган кыз. Тик табиблар аның башка сабыйлар кебек аягына басып йөри алмаячагын әйтәләр. Әмма алар бирешми, кызларын аякка бастыру өчен кулларыннан килгәнне эшлиләр. Тик нинди генә тикшеренү узсалар да, төгәл диагноз куючы табылмый.	 Җиде яше тулгач, Раилә укырга керә. Шланга урта мәктәбен бары тик әйбәт билгеләргә генә тә­мам­лап, кулына аттестат ала. Әле ул гынамы, коляскага бе­рек­кән булуы да комачау итми. 20 яшьлек кыз концертларда җыр­лый, матур-матур шигырьләр яза.
 
– 13 яшемдә мине буыннарны дәвалаучы кешегә алып бардылар. Ә ул оча сөягемнең чыкканын әйтте. Урынына да кертеп утыртты. Баксаң, ничә еллар буе имгәнгән оча сөяге белән яшә­гәнмен. Бу дәвалаучыга 3 ел йөр­дем. Ә аннары ул үлде. Хәзер тер­нәкләндерү үзәкләренә йөрим. Аякка басар өчен миңа даими шөгыльләнергә кирәк, – дип сөй­ли Раилә.
 
Кыз аякларына баса алачагына өметен өзми. Алар тоя, сел­кенә дә хәтта. Болай булгач, дәваланырга гына кирәк, ди икән табиблар да. Менә шуңа күрә күп төрле тик­ше­ренүләр узганнан соң, Раилә катлау­лы операция ясатырга да ризалашкан. Казанга килгән Тула табиблары аның аяк табаннарына операция ясый. Тернәкләндерү үзәк­лә­рендә дә­валану кирәк. “Аяк­ларыма басып карыйм. Тик алар мине тың­ла­мый. Ә мин ничек тә йө­реп китәр өчен тырышачакмын. Башка дусларым кебек гаилә корасым, балалар үстерәсем, әти-әние­мә терәк буласым килә”, – ди ул. Раи­ләгә электр белән эшли торган коляска кирәк. “Ярдәм итү­челәр табылмасмы? Әти-әнием эшләгән акчага гына аны сатып алып булмый. Миңа даими рә­вештә дәвала­нырга кирәк. Бәлки, берәр кешедә ки­рәкмәгәне бардыр. Күңелем булышучы табылыр дип көтә”, – ди ул.
 
Раиләгә матди ярдәм күрсәтергә теләүчеләр түбәндәге картага акча сала ала:
 
Номер карты Сбербанка: 4276620015156346
Ф.И.О. получателя: Сатдинова Раиля Равилевна 
	---	
Ватаным Татарстан

	№ --- | 03.11.2016	


